**Proces - verbal**

**al ședinței extraordinare a Consiliului Județean Vrancea**

 **din data de 29 noiembrie 2024**

În data de 29 noiembrie 2024, la sediul Consiliului Județean Vrancea din Focșani, str. Cuza Vodă nr. 56, a avut loc ședința extraordinară a Consiliului Județean Vrancea convocată prin Dispoziția nr.528 din 25 noiembrie 2024.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Nicușor Halici, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat după ședință, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 29 de consilieri județeni din 31 de consilieri județeni în funcție. Absenți au fost domnii consilieri județeni:Ciobotaru Dragoș- Fănică și Mocanu Dănuț.

În conformitate cu prevederile legale, domnul **Președintele Consiliului Județean Vrancea, domnul Nicușor Halici** a dat cuvântul secretarului general al județului pentru a supune spre aprobare procesul-verbal al ședinței ordinare din 5 noiembrie 2024 și procesele - verbale ale ședințelor extraordinare din 22 noiembrie 2024 și 27 noiembrie 2024.

**Fiind supuse votului, cele trei procese-verbale menționate au fost aprobate fiecare în parte cu unanimitate de voturi.**

**Președintele Consiliului Județean Vrancea, domnul Nicușor Halici,** a menționat ca au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate care au fost transmise prin poșta electronică.

Totodată a precizat că a convocat ședința extraordinară întrucât din fondul de rezervă prevăzut în bugetul de stat pe anul 2024 au fost alocate județului Vrancea sume ce urmează a fi incluse în bugetul județului pentru rectificare. Acestea sunt necesare pentru asigurarea continuității furnizării serviciilor publice privind colectarea deșeurilor și a serviciilor sociale.

Președintele consiliului județean a precizat că proiectele de hotărâri înscrise pe ordinea de zi au parcurs procedura completă, iar până la acest moment nu a fost depus niciun amendament la secretarul general al județului. Totodată, a reamintit consilierilor județeni că au obligația să nu participe la adoptarea proiectelor de hotărâri în care ar putea fi în conflict de interese.

**Președintele Consiliului Județean Vrancea, domnul Nicușor Halici,** a prezentat proiectele de hotărâri înscrise pe ordinea de zi a ședinței:

* 1. „ Aprobarea punerii la dispoziția operatorului - Asocierea S.C. POLARIS M. HOLDING S.R.L și S.C. GARDEN SHOP SERVICE S.A a bunurilor de retur în cadrul contractului de delegare a gestiunii nr. 815/17.09.2024”
	2. „ Modificarea Hotararii Consiliului Judetean Vrancea nr. 152/21.06.2024”
	3. „ Modificarea Hotararii Consiliului Judetean Vrancea nr. 251/25.11.2022”

* 1. „ Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2024”
	2. „Împuternicirea Presedintelui Consiliului Judetean Vrancea, domnul Halici Nicușor să semneze documentele necesare funcționării Consorțiului pentru învățământ dual Vrancea și pentru derularea / implementarea proiectului “Campus profesional integrat, liceal și universitar județul Vrancea“
	3. „ Încheierea Actului adițional nr.2 la CONTRACTUL DE PARTENERIAT pentru constituirea ”Consorțiului pentru învățământ dual în Județul Vrancea”
	4. „Încheierea Actului adițional nr.2 la Acordul de parteneriat pentru implementarea proiectului “Campus profesional integrat, liceal și universitar județul Vrancea“

**Fiind supusă votului, ordinea de zi a ședinței a fost aprobată în unanimitate.**

**S-a trecut la dezbaterea proiectelor de hotărâri înscrise pe ordinea de zi:**

**La punctul 1** proiectul privind „ *Aprobarea concesionarii și punerii la dispoziția operatorului -Asocierea S.C. POLARIS M. HOLDING S.R.L și S.C. GARDEN SHOP SERVICE S.A a bunurilor de retur în cadrul contractului de delegare a gestiunii nr. 815/17.09.2024* ”.

**Fiind supus votului, proiectul de hotărâre a fost adoptat în unanimitate.** (30 voturi ”*pentru*”)

**La punctul 2** proiectul privind „*Modificarea* *Hotararii Consiliului Judetean Vrancea nr. 152/21.06.2024* ”.

**Fiind supus votului, proiectul de hotărâre a fost adoptat în unanimitate.** (30 voturi ”*pentru*”)

**La punctul 3** proiectul privind „*Modificarea Hotararii Consiliului Judetean Vrancea nr. 251/25.11.2022* ”.

**Fiind supus votului, proiectul de hotărâre a fost adoptat în unanimitate.** (30 voturi ”*pentru*”)

**La punctul 4** proiectul privind „*Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2024* ”.

**Fiind supus votului, proiectul de hotărâre a fost adoptat în unanimitate.** (30 voturi ”*pentru*”)

**La punctul 5** proiectul privind „*Împuternicirea Presedintelui Consiliului Judetean Vrancea, domnul Halici Nicușor să semneze documentele necesare funcționării Consorțiului pentru învățământ dual Vrancea și pentru derularea/ implementarea proiectului “Campus profesional integrat, liceal și universitar județul Vrancea* ”.

**Fiind supus votului, proiectul de hotărâre a fost adoptat în unanimitate.** (30 voturi ”*pentru*”)

**La punctul 6** proiectul privind „ *Încheierea Actului adițional nr.2 la CONTRACTUL DE PARTENERIAT pentru constituirea ”Consorțiului pentru învățământ dual în Județul Vrancea* ”.

**Fiind supus votului, proiectul de hotărâre a fost adoptat în unanimitate.** (30 voturi ”*pentru*”)

**La punctul 7** proiectul privind „*Încheierea Actului adițional nr.2 la Acordul de parteneriat pentru implementarea proiectului “Campus profesional integrat, liceal și universitar județul Vrancea* ”.

**Fiind supus votului, proiectul de hotărâre a fost adoptat în unanimitate.** (30 voturi ”*pentru*”)

Epuizându-se dezbaterea punctelor înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea convocată în 29 noiembrie 2024.

**Președintele**

**Consiliului Județean Vrancea**

**Nicușor HALICI**

 **Secretar general al județului**

 **Raluca Dan**